CELEX: 32009R0992
Language: ro
Date: 2009-10-22
Title: Regulamentul (CE) nr. 992/2009 al Comisiei din 22 octombrie 2009 de modificare a anexei IV la Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune

23.10.2009   
            
            
               RO
            
            
               Jurnalul Oficial al Uniunii Europene
            
            
               L 278/7
            
         
      REGULAMENTUL (CE) NR. 992/2009 AL COMISIEI
   
   din 22 octombrie 2009
   de modificare a anexei IV la Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (1), în special articolul 8 alineatul (2) literele (b) și (d),
   întrucât:
   
               (1)
            
            
               Anexa IV la Regulamentul (CE) nr. 73/2009 stabilește, pentru fiecare stat membru, plafoanele pe care nu le pot depăși valorile totale ale plăților directe, fără modulare, care se pot acorda în decursul unui an calendaristic în statul membru respectiv.
            
         
               (2)
            
            
               În conformitate cu articolul 136 din Regulamentul (CE) nr. 73/2009, Germania și Suedia au decis ca, începând cu exercițiul financiar 2011, să aloce o sumă calculată în conformitate cu articolul 69 alineatul (7) din regulamentul menționat, pentru ajutor comunitar în temeiul programării și finanțării dezvoltării rurale în cadrul Fondului european agricol pentru dezvoltare rurală (FEADR). În consecință, în conformitate cu articolul 8 alineatul (2) litera (d) din același regulament, este necesar ca pentru anii calendaristici 2010, 2011 și 2012 să se scadă din plafoanele naționale ale Germaniei și Suediei, fixate în anexa IV la regulamentul menționat mai sus, sumele alocate sprijinului dezvoltării rurale.
            
         
               (3)
            
            
               Portugalia a comunicat Comisiei că, date fiind dificultățile neprevăzute cauzate de actuala criză economică în sectorul agricol și impactul negativ asupra situației economice a agricultorilor, a decis să nu aplice modularea voluntară în anul calendaristic 2009. În consecință, în conformitate cu articolul 8 alineatul (2) litera (b) din Regulamentul (CE) nr. 73/2009, suma netă care rezultă din aplicarea modulării voluntare în Portugalia în decursul anului 2009, stabilită de Decizia 2008/788/CE a Comisiei (2), modificată de Decizia 2009/505/CE (3), trebuie adăugată, pentru anul 2009, plafonului național al Portugaliei, stabilit în anexa IV la regulamentul menționat anterior.
            
         
               (4)
            
            
               Anexa IV la Regulamentul (CE) nr. 73/2009 trebuie modificată în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a plăților directe,
            
         ADOPTĂ PREZENTUL REGULAMENT:
   Articolul 1
   Tabelul din anexa IV la Regulamentul (CE) nr. 73/2009 se modifică după cum urmează:
   
               1.
            
            
               rândul referitor la Germania se înlocuiește cu următorul text:
               
                           (milioane EUR)
                        
                     
                           An calendaristic
                        
                        
                           2009
                        
                        
                           2010
                        
                        
                           2011
                        
                        
                           2012
                        
                     
                           „Germania
                        
                        
                           5 524,8
                        
                        
                           5 402,6
                        
                        
                           5 357,1
                        
                        
                           5 329,6”
                        
                     
         
               2.
            
            
               rândul referitor la Suedia se înlocuiește cu următorul text:
               
                           (milioane EUR)
                        
                     
                           An calendaristic
                        
                        
                           2009
                        
                        
                           2010
                        
                        
                           2011
                        
                        
                           2012
                        
                     
                           „Suedia
                        
                        
                           733,1
                        
                        
                           717,5
                        
                        
                           712,1
                        
                        
                           708,5”
                        
                     
         
               3.
            
            
               rândul referitor la Portugalia se înlocuiește cu următorul text:
               
                           (milioane EUR)
                        
                     
                           An calendaristic
                        
                        
                           2009
                        
                        
                           2010
                        
                        
                           2011
                        
                        
                           2012
                        
                     
                           „Portugalia
                        
                        
                           590,5
                        
                        
                           545,0
                        
                        
                           545,0
                        
                        
                           545,0”
                        
                     
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 octombrie 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 30, 31.1.2009, p. 16.
   
      (2)  JO L 271, 11.10.2008, p. 44.
   
      (3)  JO L 171, 1.7.2009, p. 46.